
76 DR 30.10.2012 

 
Okey, sekarang kita pergi ke Yang Berhormat Batu Gajah. Panjang juga Yang 

Berhormat Batu Gajah ini. Yang pertamanya terdapat 13 projek sakit, lewat jadual, apakah 
langkah yang diambil oleh kementerian untuk mengelakkan berlakunya projek lewat jadual 
atau sakit? Sepertimana jawapan saya sebelum ini kepada persoalan dari Yang Berhormat 
Batang Sadong dan sebagainya, walaupun kita ada mekanisme pemantauan yang lengkap 
masih lagi berlaku projek-projek lewat jadual dan sakit. Berdasarkan kepada kajian dan 
pemantauan kementerian, projek-projek lewat disiapkan oleh kerana beberapa sebab di 
luar kawalan kementerian seperti: 

(i) halangan penduduk yang menyebabkan kontraktor tidak dapat 
masuk ke tapak projek pemantauan;  

(ii) kedudukan lokasi projek yang terletak jauh di pedalaman, di 
mana isu pengangkutan bahan binaan terutama di Sarawak 
menyebabkan projek lewat disiapkan; dan  

(iii) kekurangan bekalan bahan binaan juga menjadi penyebab 
kepada kelewatan ini. 

Inilah dia alasan-alasan yang diberikan oleh pihak jawatankuasa pemantau yang 
kita arah turun menyiasat tentang aduan tersebut. Memohon pihak kementerian berkenaan 
dengan pelaksanaan Projek Agropolitan Pulau Banggi yang dikatakan ada unsur-unsur 
pembaziran iaitu melibatkan Projek Ladang Sejahtera dan ternakan ikan sangkar.   

Okey, untuk makluman Yang Berhormat, pelaksanaan Projek Agropolitan Pulau 
Banggi dan tanaman getah setelah mengambil kira laporan dan pandangan daripada pihak 
Lembaga Getah Malaysia (LGM). Begitu juga pandangan daripada Lembaga Minyak Sawit 
Malaysia (MPOB) dan pihak Aspect Sdn. Bhd. yang mengesahkan bahawa tanah sesuai 
untuk tanah tanaman getah dan kelapa sawit. Kita buat bukan semberono. Kita buat kajian 
daripada orang-orang ada pakar di dalam bidang itu dan disahkan tanah itu sesuai. 

Walau bagaimanapun apabila fasa 1 projek dilaksanakan, terdapat sebahagian 
daripada kawasan tersebut keadaan tanah berbatu-bata dan masalah takungan air. Bagi 
mengatasi masalah tersebut tindakan pembelian tanah telah dibuat seperti penanaman 
pokok pemecah angin, pembinaan tiang sokongan, pangkasan dahan pokok, conservation 
terrace dan penggunaan baja organik.  Tindakan-tindakan tersebut telah menampakkan 
hasil yang positif dengan pertumbuhan pokok-pokok getah yang mengikut jadual yang 
dijangka dapat ditoreh pada 2014. 

Pembangunan Agropolitan Pulau Banggi adalah juga mengambil kira pertumbuhan 
dari aspek ekonomi secara keseluruhannya di Pulau Banggi dengan mewujudkan peluang-
peluang pekerjaan kepada penduduk untuk menambahkan pendapatan. Sebelum projek ini 
dilaksanakan rata-rata penduduk memperoleh pendapatan yang kurang daripada RM300 
sebulan. Kini pendapatan kebanyakan mereka telah mencecah RM1,000 sebulan. 
Maknanya ada penambahbaikan dari segi pendapatan. Malahan dengan adanya projek ini 
telah menarik anak-anak Pulau Banggi balik ke pulau untuk memenuhi peluang-peluang 
pekerjaan yang wujud di pulau berkenaan.  

Sebagai contoh dulunya hanya satu perkhidmatan feri yang berulang-alik dari 
Pulau Banggi ke Kudat. Kini telah mempunyai dua perkhidmatan yang mempunyai jadual 
perjalanan yang lebih kerap. Maknanya sudah ramai orang datang ke Pulau Banggi ini 
sebab rezeki ada di situ. Berkenaan dengan projek ternakan ikan sangkar Agropolitan 
Pulau Banggi, sebelum projek ini dilaksanakan penilaian teknikal telah dibuat bersama 
pihak Universiti Malaysia Sabah, Jabatan Perikanan Sabah, LKIM, Jabatan Laut dan 
FELCRA.  

Hasil penilaian teknikal mendapati kawasan sekitar Pulau Banggi memang sesuai 
untuk projek ternakan ikan sangkar. Kajian teknikal pihak UMS juga mendapati kawasan 
yang dicadangkan adalah sesuai. Pelantikan anak syarikat FELCRA iaitu FELCRA Agro 
Industry Sdn. Bhd. (FAISB) dibuat berdasarkan kepakaran dan pengalaman yang dimiliki 
dalam bidang akuakultur. Walau bagaimanapun, kegagalan dalam projek ini turut 
dipengaruhi oleh faktor cuaca dan monsun yang tidak menentu yang di luar kawalan 
kementerian dan agensi pelaksana. 

Sebagai langkah pemulihan, projek diteruskan secara individu di mana 42 unit 
sangkar sedia ada diserahkan kepada 21 peserta agropolitan yang berminat untuk 
diuruskan sendiri dan dipantau oleh pihak kementerian. 



Okey, sekarang kita pergi ke Yang Berhormat Batu Gajah. Panjang juga Yang. Berhormat Batu Gajah ini. Yang pertamanya terdapat 13 projek sakit, lewat jadual, apakah langkah yang diambil oleh kementerian untuk mengelakkan berlakunya projek lewat jadual atau sakit? Sepertimana jawapan saya sebelum ini kepada persoalan dari Yang Berhormat Batang Sadong dan sebagainya, walaupun kita ada mekanisme pemantauan yang lengkap masih lagi berlaku projek-projek lewat jadual dan sakit. Berdasarkan kepada kajian dan pemantauan kementerian, projek-projek lewat disiapkan oleh kerana beberapa sebab di luar kawalan kementerian seperti: (i) halangan penduduk yang menyebabkan kontraktor tidak dapat masuk ke tapak projek pemantauan; (ii) kedudukan lokasi projek yang terletak jauh di pedalaman, di mana isu pengangkutan bahan binaan terutama di Sarawak menyebabkan projek lewat disiapkan; dan. (iii) kekurangan bekalan bahan binaan juga menjadi penyebab kepada kelewatan ini. Inilah dia alasan-alasan yang diberikan oleh pihak jawatankuasa pemantau yang kita arah turun menyiasat tentang aduan tersebut. Memohon pihak kementerian berkenaan dengan pelaksanaan Projek Agropolitan Pulau Banggi yang dikatakan ada unsur-unsur pembaziran iaitu melibatkan Projek Ladang Sejahtera dan ternakan ikan sangkar. Okey, untuk makluman Yang Berhormat, pelaksanaan Projek Agropolitan Pulau Banggi dan tanaman getah setelah mengambil kira laporan dan pandangan daripada pihak Lembaga Getah Malaysia (LGM). Begitu juga pandangan daripada Lembaga Minyak Sawit Malaysia (MPOB) dan pihak Aspect Sdn. Bhd. yang mengesahkan bahawa tanah sesuai untuk tanah tanaman getah dan kelapa sawit. Kita buat bukan semberono. Kita buat kajian daripada orang-orang ada pakar di dalam bidang itu dan disahkan tanah itu sesuai. Walau bagaimanapun apabila fasa 1 projek dilaksanakan, terdapat sebahagian daripada kawasan tersebut keadaan tanah berbatu-bata dan masalah takungan air. Bagi mengatasi masalah tersebut tindakan pembelian tanah telah dibuat seperti penanaman pokok pemecah angin, pembinaan tiang sokongan, pangkasan dahan pokok, conservation terrace dan penggunaan baja organik. Tindakan-tindakan tersebut telah menampakkan hasil yang positif dengan pertumbuhan pokok-pokok getah yang mengikut jadual yang dijangka dapat ditoreh pada 2014. Pembangunan Agropolitan Pulau Banggi adalah juga mengambil kira pertumbuhan dari aspek ekonomi secara keseluruhannya di Pulau Banggi dengan mewujudkan peluang- peluang pekerjaan kepada penduduk untuk menambahkan pendapatan. Sebelum projek ini dilaksanakan rata-rata penduduk memperoleh pendapatan yang kurang daripada RM300 sebulan. Kini pendapatan kebanyakan mereka telah mencecah RM1,000 sebulan. Maknanya ada penambahbaikan dari segi pendapatan. Malahan dengan adanya projek ini telah menarik anak-anak Pulau Banggi balik ke pulau untuk memenuhi peluang-peluang pekerjaan yang wujud di pulau berkenaan. Sebagai contoh dulunya hanya satu perkhidmatan feri yang berulang-alik dari Pulau Banggi ke Kudat. Kini telah mempunyai dua perkhidmatan yang mempunyai jadual perjalanan yang lebih kerap. Maknanya sudah ramai orang datang ke Pulau Banggi ini sebab rezeki ada di situ. Berkenaan dengan projek ternakan ikan sangkar Agropolitan Pulau Banggi, sebelum projek ini dilaksanakan penilaian teknikal telah dibuat bersama pihak Universiti Malaysia Sabah, Jabatan Perikanan Sabah, LKIM, Jabatan Laut dan FELCRA. Hasil penilaian teknikal mendapati kawasan sekitar Pulau Banggi memang sesuai untuk projek ternakan ikan sangkar. Kajian teknikal pihak UMS juga mendapati kawasan yang dicadangkan adalah sesuai. Pelantikan anak syarikat FELCRA iaitu FELCRA Agro Industry Sdn. Bhd. (FAISB) dibuat berdasarkan kepakaran dan pengalaman yang dimiliki dalam bidang akuakultur. Walau bagaimanapun, kegagalan dalam projek ini turut dipengaruhi oleh faktor cuaca dan monsun yang tidak menentu yang di luar kawalan kementerian dan agensi pelaksana. Sebagai langkah pemulihan, projek diteruskan secara individu di mana 42 unit sangkar sedia ada diserahkan kepada 21 peserta agropolitan yang berminat untuk diuruskan sendiri dan dipantau oleh pihak kementerian.